CELEX: 32020R0757
Language: et
Date: 2020-06-08 00:00:00
Title: Komisjoni määrus (EL) 2020/757, 8. juuni 2020, millega muudetakse määrust (EL) nr 142/2011 seoses teatavate loomsete kõrvalsaaduste ja nendest saadud toodete jälgitavusega (EMPs kohaldatav tekst)

9.6.2020   
               
               
                  ET
               
               
                  Euroopa Liidu Teataja
               
               
                  L 179/5
               
            
         KOMISJONI MÄÄRUS (EL) 2020/757,
         8. juuni 2020,
         millega muudetakse määrust (EL) nr 142/2011 seoses teatavate loomsete kõrvalsaaduste ja nendest saadud toodete jälgitavusega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002, (1) eriti selle artikli 21 lõike 6 punkti d ja artikli 31 lõiget 2,
         ning arvestades järgmist:
         
                     (1)
                  
                  
                     Komisjoni määruses (EL) nr 142/2011 (2) on sätestatud määruse (EÜ) nr 1069/2009 rakenduseeskirjad, sealhulgas loomsete kõrvalsaaduste ja nendest saadud toodete jälgitavusega seotud nõuded.
                  
               
                     (2)
                  
                  
                     Vastavalt määruse (EÜ) nr 1069/2009 artikli 7 lõikele 2 liigitatakse loomsetest kõrvalsaadustest saadud tooted samasse kategooriasse kui kõrvalsaadused, millest need on saadud. Teatavatel tingimustel võivad kalaõlid ja kalajahu siiski sisaldada teatavaid jääke suuremas kontsentratsioonis kui inimtoiduks kõlblikud kalatooted või kala, millest need on ekstraheeritud, ning vajada enne söödana kasutamist detoksifitseerimist.
                  
               
                     (3)
                  
                  
                     Komisjoni määruses (EL) 2015/786 (3) on määratletud söödaks ette nähtud toodete suhtes kohaldatavate detoksifitseerimisprotsesside vastuvõetavuse kriteeriumid. Kolmanda kategooria materjali hulka kuuluvate kalaõlide ja kalajahu detoksifitseerimise protsesse käsitlevate nõuete ja vastuvõetavuskriteeriumidega, mis on sätestatud määruses (EL) 2015/786, tuleks tagada, et söödas sisalduvad 3. kategooria materjali hulka kuuluvad detoksifitseeritud kalaõlid ja kalajahu ei ohusta loomade ega inimeste tervist ega keskkonda ning et detoksifitseerimisprotsess ei põhjusta kahjulikke muutusi sööda omadustes. Seepärast võib pädev asutus lubada detoksifitseerimist oma liikmesriigi territooriumil, ent puuduvad ühtlustatud eeskirjad kõnealuse materjali saatmiseks teise liikmesriiki detoksifitseerimise eesmärgil.
                  
               
                     (4)
                  
                  
                     Põllumajandusloomade söötmiseks ette nähtud teatavate kalaõlide ja kalajahu detoksifitseerimise lubamiseks tuleks kehtestada nõuded ülemäärase jääkide sisaldusega kalaõlide ja kalajahu saatmiseks teise liikmesriiki Euroopa Parlamendi ja nõukogu määruse (EÜ) nr 183/2005 (4) kohaselt tunnustatud ettevõtetes detoksifitseerimiseks. Seepärast peaksid liikmesriigid vajaduse korral lubama pärast riskihindamist vedada söödamaterjali tootmiseks ette nähtud kalaõlisid ja kalajahu, mis sisaldavad Euroopa Parlamendi ja nõukogu direktiivi 2002/32/EÜ (5) tähenduses ülemäärases koguses dioksiine ja/või polüklooritud bifenüüle (PCBsid), teisest liikmesriigist nende territooriumil asuvasse detoksifitseerimise läbiviimiseks registreeritud või tunnustatud ettevõttesse.
                  
               
                     (5)
                  
                  
                     Käesoleva määruse sätete kohast detoksifitseerimist ei tuleks siiski kohaldada 3. kategooria materjali hulka kuuluvate juba turule lastud kalaõlide ja kalajahu puhul, milles on ametliku kontrolli käigus tuvastatud ülemäärases koguses dioksiine ja/või polüklooritud bifenüüle (PCBsid).
                  
               
                     (6)
                  
                  
                     Määruse (EL) nr 142/2011 artiklit 21 ja VIII lisa tuleks vastavalt muuta, et lisada nõuded loomsetest kõrvalsaadustest saadud toodete saatmiseks teise liikmesriiki detoksifitseerimise eesmärgil.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 142/2011 muudetakse järgmiselt.
            
                        1)
                     
                     
                        Artiklisse 21 lisatakse järgmine lõige:
                        
                           „3.   Söödamaterjali tootmiseks kasutatavate 3. kategooria materjali hulka kuuluvate kalaõlide ja kalajahu, välja arvatud kolmandast riigist imporditud kalaõlide ja kalajahu vedamine kalajahu ja kalaõli tootmiseks tunnustuse saanud töötlemisettevõttest söödatootmisettevõttesse, mis on registreeritud või saanud tunnustuse kooskõlas määrusega (EÜ) nr 1069/2009 ning mis on saanud komisjoni määruses (EL) 2015/786 (*1) osutatud protsesside kohase detoksifitseerimise läbiviimiseks tunnustuse vastavalt määruse (EÜ) nr 183/2005 artikli 10 lõikele 3 mõnes muus liikmesriigis, toimub kooskõlas VIII lisa VII peatükis sätestatud eeskirjadega.
                        
                        
                           (*1)  Komisjoni 19. mai 2015. aasta määrus (EL) 2015/786, millega määratletakse Euroopa Parlamendi ja nõukogu direktiivis 2002/32/EÜ määratletud loomasööda detoksifitseerimismenetluste vastuvõetavusnõuded (ELT L 125, 21.5.2015, lk 10).“"
                        
                     
                  
                        2)
                     
                     
                        VIII lisa muudetakse vastavalt käesoleva määruse lisale.
                     
                  
         
            Artikkel 2
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. juuni 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 300, 14.11.2009, lk 1.
         
            (2)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
         
            (3)  Komisjoni 19. mai 2015. aasta määrus (EL) 2015/786, millega määratletakse Euroopa Parlamendi ja nõukogu direktiivis 2002/32/EÜ määratletud loomasööda detoksifitseerimismenetluste vastuvõetavusnõuded (ELT L 125, 21.5.2015, lk 10).
         
            (4)  Euroopa Parlamendi ja nõukogu 12. jaanuari 2005. aasta määrus (EÜ) nr 183/2005, millega kehtestatakse söödahügieeni nõuded (ELT L 35, 8.2.2005, lk 1).
         
            (5)  Euroopa Parlamendi ja nõukogu 7. mai 2002. aasta direktiiv 2002/32/EÜ loomatoidus leiduvate soovimatute ainete kohta – nõukogu avaldus (EÜT L 140, 30.5.2002, lk 10).
      
      
         
            LISA
            Määruse (EL) nr 142/2011 VIII lisasse lisatakse järgmine tekst:
            
               „VII peatükk
               
                  SÖÖDAMATERJALI TOOTMISEKS ETTE NÄHTUD KALAÕLIDE JA KALAJAHU TRANSPORT DETOKSIFITSEERIMISETTEVÕTTESSE
               
               
                           1.
                        
                        
                           Käitlejad, kes soovivad vedada 3. kategooria materjali hulka kuuluvaid söödamaterjali tootmiseks kasutatavaid kalaõlisid ja kalajahu nende tootmiseks tunnustuse saanud töötlemisettevõttest söödatootmisettevõttesse, mis on registreeritud või saanud tunnustuse kooskõlas määrusega (EÜ) nr 1069/2009 ning mis on saanud komisjoni määruses (EL) 2015/786 osutatud protsesside kohase detoksifitseerimise läbiviimiseks tunnustuse vastavalt määruse (EÜ) nr 183/2005 artikli 10 lõikele 3 mõnes muus liikmesriigis, taotlevad sihtkoha pädevalt asutuselt saadetise aktsepteerimist.
                           Taotluse esitamiseks kasutatakse määruse (EL) nr 142/2011 XVI lisa III peatüki 10. jaos esitatud standardvormi.
                        
                     
                           2.
                        
                        
                           Punktis 1 osutatud sihtliikmesriigi pädev asutus teavitab käitlejat oma otsusest asjaomase saadetise kohta, saates punkti 1 teises lõigus osutatud taotluse asjakohaselt täidetuna tagasi.
                        
                     
                           3.
                        
                        
                           Päritoluliikmesriigi pädev asutus teavitab sihtliikmesriigi pädevat asutust otsuse 2004/292/EÜ kohaselt süsteemi TRACES kaudu iga saadetise lähetamisest.
                        
                     
                           4.
                        
                        
                           Käesoleva peatüki punkte 1–3 ei kohaldata 3. kategooria materjali hulka kuuluvate kalaõlide ja kalajahu puhul, mis on sööda tootmiseks turule lastud ja milles on ametliku kontrolli käigus tuvastatud ülemäärases koguses dioksiine ja/või polüklooritud bifenüüle (PCBsid).“